Diari Oficial de la Generalitat Valenciana


Sumari del DOGV 3297, del 30-07-1998 (1998/5552)

RESOLUCIÓ de 22 de juny de 1998, de la Direcció General de Funció Pública, per la qual s'executa la Sentència núm. 1180/97 del Tribunal Superior de Justícia de la Comunitat Valenciana, dictada en el recurs contenciós administratiu núm. 305/94.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5552


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 22 de juny de 1998, de la Direcció General de Funció Pública, per la qual s'executa la Sentència núm. 1180/97 del Tribunal Superior de Justícia de la Comunitat Valenciana, dictada en el recurs contenciós administratiu núm. 305/94. [1998/X5552]
  
Vista la Sentència núm. 1180/97, de 2 de novembre, dictada por la Secció Segona, de la Sala Contenciosa Administrativa del Tribunal Superior de Justícia de la Comunitat Valenciana, que estima en part el recurs contenciós administratiu núm. 305/94, interposat inicialment per la lletrada Sra. Josefa Domene Seller, i posteriorment pel lletrat Sr. Francisco Soler Pérez, en nom i representació dels senyors Vicente Folch Soriano i Rafael García del Moral, contra la Resolució del conseller d'Administració Pública, de 19 de novembre de 1993, per la qual es desestima el recurs ordinari per aquells interposat contra la Resolució de 4 d'octubre de 1993, de la directora de l'Institut Valencià d'Administració Pública, per la qual se'ls exclou de la llista d'admesos al curs d'adequació del personal funcionari del grup E, que ocupa llocs del grup D, de naturalesa laboral, la part dispositiva de la qual és així:
  
«Decidim:
  
Primer
  
Estimar en part el recurs contenciós administratiu interposat al seu dia pels senyors Vicente Folch Soriano i Rafael García del Moral contra la Resolució del conseller d'Administració Pública, de 19 de novembre de 1993, per la qual es desestima el recurs ordinari per aquells interposat contra la Resolució de 4 d'octubre de 1993, de la directora de l'Institut Valencià d'Administració Pública, per la qual se'ls exclou de la llista d'admesos al curs d'adequació del personal funcionari del grup E, que ocupa llocs del grup D, de naturalesa laboral.
  
Segon
  
Declarar els actes esmentats contraris a dret, anul·lar-los i deixar-los sense efecte, i reconéixer com a situació jurídica individualitzada el dret dels recurrents a haver sigut inclosos en la convocatòria referida, amb els efectes que se'n deriven quant a la realització del curs i les seues conseqüències.
  
Tercer
  
Desestimar la demanda pel que es refereix a la petició de declaració de nul·litat de la Resolució de 26 de maig de 1992, del director general de Funció Pública.
  
Quart
  
No fer pronunciament exprés en matèria de costes?.
  
En virtut del que disposa l'article 118 de la Constitució espanyola que estableix l'obligatorietat de complir les sentències i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Incloure els senyors Vicente Folch Soriano, NRP 89248353P4, i Rafael García del Moral, NRP 77693564N1, en la relació de l'annex I de l'Ordre de 16 de juny de 1993, del conseller d'Administració Pública (DOGV de 25 de juny), per la qual es convoca un curs d'adequació de personal funcionari del grup E transferit de l'administració de l'Estat i que, integrats en l'administració pública de la Generalitat Valenciana, ocupe llocs classificats dins del grup D, de naturalesa laboral.
  
Segon
  
Incloure els senyors Vicente Folch Soriano i D. Rafael García del Moral en la llista d'admesos al curs d'adequació del personal funcionari del grup E, que ocupa llocs del grup D, de naturalesa laboral, publicada per Resolució de 4 d'octubre de 1993, de la directora de l'Institut Valencià d'Administració Pública.
  
Tercer
  
L'Institut Valencià d'Administració Pública procedirà a impartir un curs d'adequació als funcionaris Vicente Folch Soriano i Rafael García del Moral, segons que disposa l'Ordre de 16 de juny de 1993, del conseller d'Administració Pública.